Arnljot Eggen
Arnljot Eggen (13. august 1923 Tolga – 4. veebruar 2009 Oslo) oli norra kirjanik. Ta kirjutas luuletusi, näidendeid ja lasteraamatuid. Arnljot Eggeni debüütluulekogumik "Eld og is" ilmus 1951. aastal. Ta on saanud Norra kirjanduskriitika auhinna (norra Den norske Kritikerprisen for litteratur või Kritikerprisen) lasteraamatu "Den lange streiken" eest. Melsomi auhinna on ta saanud lauluraamatu "Bakside-viser" eest 1971. aastal ja luulekogumiku "Det flyktige varige" eest 1995. aastal. Ta kirjutas nii bokmål'is kui ka nynorsk'is.